Public procurement notice: Contract Award Notice
Published: 2018-09-04
Buyer: Országos Vízügyi Főigazgatóság
Country: HU
Contract type: Works
Procedure: Open procedure
CPV classification: 45200000: Building and civil engineering work | 45232130 | 45240000: Construction work for water projects | 45247000: Construction work for dams and canals | 45247110
Award criteria: The most economic tender

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
A „Keretmegállapodás az Országos Vízügyi Főigazgatóság által lebonyolítandó egyes vízgazdálkodási tárgyú projektek keretében tervezett építési beruházások megvalósítására.” tárgyú keretmegállapodásos eljárás második részében a verseny újbóli megnyitását követően megkötött egyedi egyösszegű (átalányáras) vállalkozási szerződés:
Vállalkozási szerződés keretében a „Belvízcsatornák fejlesztése és rekonstrukciója II.” KEHOP-1.3.0-15-2017-00017 azonosítószámú projekt során tervezési és kivitelezési munkák megvalósítása FIDIC Sárga Könyv szerint - Hejőkürti szivattyútelep rekonstrukciója (ÉMVIZIG)
Ajánlatkérő a rendelkezésére álló terveket, engedélyeket ajánlattételi felhívásához csatolja indikatív tervként. A nyertes ajánlattevőként szerződő fél feladata a komplett kiviteli terv készítése. A kiviteli terveket műszaki egységenként kell készíteni, tehát a szivattyútelep, a töltéskeresztezés, a zsilip önálló műszaki tartalmat képvisel. A kiviteli tervet a Mérnökkel jóvá kell hagyatni, jóváhagyásig munkavégzés nem folytatható.
A munkák megkezdése előtt elvégzendő feladat a körülmények részletes feltárása, a létesítmény tulajdoni határainak megadásával. Meghatározandók továbbá a keresztező, vagy érintett létesítmények (elektromos légvezeték, elektromos földkábel, gázvezeték, vízvezeték, földutak, közutak, átereszek stb.) helyei.
— kiviteli szintű tervek elkészítése a 191/2009. (IX. 15.) Korm. rendeletnek megfelelő tartalommal a baleseti és egészségvédelmi tervvel, minőségi előírásokkal,
— a szerződés teljesítése érdekében szükséges engedély, hozzájárulás megszerzése, hatósági, kezelői egyeztetések, hatósági eljárások teljes körű lebonyolítása (kivéve az üzemeltetési engedélyeztetés),
— érintett létesítmények átépítése/áthelyezése, kivitelezési tervek elkészítése, üzemeltetőkkel, hálózati engedélyessel történő egyeztetése, hozzájárulások megszerzése, engedélyeztetése,
— építés előkészítő munkák, növényzetirtás, tereprendezés, szállítási útvonalak kialakítása, folyamatos karbantartása, földmunkák, burkolatok építése, bontási munkák, műtárgyépítés és felújítás, technológiai gépészet, egyéb gépészeti berendezések kivitelezése, külső, belső energiaellátás és működtetés kivitelezése,
— régészeti előzetes hatásvizsgálat, előzetes környezetvédelmi vizsgálat és környezetvédelmi engedélybeszerzése,
— üzemeltetési, kezelési és karbantartási kézikönyvek elkészítése, egyeztetve az érintett üzemeltetőkkel, hatóságokkal, szervekkel,
— vízjogi üzemeltetési engedélyezési eljáráshoz szükséges dokumentumok elkészítése beleértve az esetleges hiánypótlás során szükséges dokumentumok elkészítését is, azzal, hogy az üzemeltetési engedélymegszerzése az engedélyes feladata,
— érintett földrészletek tulajdonosai/vagyonkezelői hozzájárulásának beszerzéséhez szükséges változási vázrajzok elkészítése.
Nyertes ajánlattevő köteles a verseny újranyitás ajánlattételi felhívásának tárgyát képező építési beruházást az ajánlattételi felhívásban, a további közbeszerzési dokumentumokban meghatározottak és annak részét képező szerződéstervezet rendelkezései szerint, illetve a megrendelői követelményekben és a műszaki dokumentációban meghatározott mennyiségi és minőségi meghatározás szerint a vonatkozó jogszabályok, különösen a 191/2009. (IX. 15.) Korm. rendelet, szabványok, munkavédelmi és tűzvédelmi, illetve egyéb előírások és minőségi követelmények betartása mellett, továbbá a nyertesként kihirdetett ajánlat feltételei szerint megvalósítani.
A keretmegállapodásban meghatározott feltételeket a verseny újranyitása során lényegesen nem lehet módosítani.